පාඨක ඔබ වෙනුවෙන් ඉරිදා ලංකාදීපය ආරම්භ කළ නවතම විශේෂාංගය ජනපතිගෙන් අහන්න විශේෂාංගයයි. ඒ සඳහා ඔබගේ ප්‍රශ්න ඇතුළත් ලිපි සිය ගණනක් අප වෙත ලැබී තිබිණි. එහෙත් ඒ ලිපි සියල්ලටම පුවත්පත හරහා පිළිතුරු ලබාදීම ප්‍රායෝගික කරුණක් නොවේ. ඉන් තෝරාගත් ප්‍රශ්න රැසකට ජනාධිපති මෛත්‍රීපාල සිරිසේන මහතා පිළිතුරු ලබාදුන්නේය. පාඨකයන් එවා තිබූ ඉතිරි ලිපි සියල්ල කෙරෙහි ජනාධිපතිතුමාගේ පෞද්ගලික අවධානය යොමුවී ඇති අතර ඒවා අදාළ අංශ වෙත යොමු කර පිළිතුරු ලැබෙන්නට සලස්වන බව ජනාධිපති මෛත්‍රීපාල සිරිසේන මහතා අප වෙත දැනුම් දුන්නේය. ඒ අනුව තෝරාගත් ප්‍රශ්න සහ ජනාධිපතිතුමා ඊට ලබාදුන් පිළිතුරු මෙසේ එළිදක්වමු.